Obecný úrad Šúrovce

**Zápisnica č. 4/2015**

zo 4. zasadnutia Obecného zastupiteľstva v Šúrovciach v roku 2015, ktoré sa uskutočnilo 18.05.2015 o 19,00 hod. v KD Šúrovce

**Prítomní:** 8 poslancov podľa prezenčnej listiny

 Ing. Žaneta Gogolová, starostka obce

 Mgr. Iveta Balejčíková, hlavná kontrolórka obce

**Ostatní prítomní:** občania podľa prezenčnej listiny

**Bod č. 1:**

**Otvorenie zasadnutia**

Zasadnutie poslancov ObZ otvorila starostka obce Ing. Žaneta Gogolová. Privítala prítomné poslankyne, poslancov, hlavnú kontrolórku obce a občanov. Skonštatovala, že na rokovaní je prítomných 8 poslancov z celkového počtu 9 poslancov, teda ObZ je uznášaniaschopné. Poslankyňa Mgr. Gabriela Delinčáková sa ospravedlnila.

Starostka obce prečítala nasledovný program:

 1. Otvorenie zasadnutia a určenie zapisovateľky a overovateľov zápisnice

 2. Kontrola plnenia uznesení

 3. Rozpočet obce Šúrovce na roky 2015 – 2017

 4. Žiadosť o odkúpenie obecného pozemku – Peter Richnák

 5. Žiadosť o odkúpenie obecného pozemku – Jaroslav Horák

 6. Šúrovské hry 2015 – žiadosť o príspevok

 7. Doplnenie členov krízového štábu CO

 8. Rekonštrukcia verejného osvetlenia

 9. Rôzne

10. Interpelácie poslancov

11. Diskusia

12. Záver

**Uznesenie č. 32/2015**

Obecné zastupiteľstvo obce Šúrovce

***schvaľuje***

program 4. riadneho zasadnutia obecného zastupiteľstva dňa 18.5.2015.

**Hlasovanie poslancov:**

**Prítomní: 8**

Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 8**

Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Proti: 0**

**Zdržal sa: 0**

Po hlasovaní starostka obce skonštatovala, že program rokovania bol schválený a bude sa postupovať v jednotlivých bodoch.

**Určenie zapisovateľa a overovateľa zápisnice**

**Starostka obce:** za zapisovateľku určujem Ing. Martinu Ďurišovú, za overovateľov zápisnice určujem Mgr. Lukáša Jobeka a Tomáša Kubalu.

**Bod č. 2:**

**Kontrola plnenia uznesení**

**Starostka obce:** požiadala poslankyňu p. Görögovú , aby prečítala správu resp. návrh uznesenia

**Ing. Görögová, PhD.:** čo sa týka uznesení z predchádzajúceho zasadnutia Obecného zastupiteľstva - jedno uznesenie sa týkalo zriadenia obecných novín – noviny boli zriadené, vydané a chystá sa ďalšie číslo. Ďalšie uznesenie sa týkalo schválenia nových členov komisií – noví členovia komisií boli schválení, pracujú v komisiách a zúčastňujú sa zasadnutí komisií – takže splnilo sa. Ďalej sme sa dohodli, že dnes sa bude prerokovávať rozpočet obce – tento bod je zahrnutý v programe dnešného zasadnutia. Ďalšie uznesenie sa týkalo preplácania kanalizačných prípojok – je to naplánované, je to rozpočítané, čakáme už len na schválenie rozpočtu obce. Ďalej p. Martinkovič mal predložiť zoznam členov krízového štábu - tento zoznam je predložený a jeho schvaľovanie je v bode č. 7 dnešného rokovania. Ďalej mala byť podpísaná zmluva o dielo o rekonštrukcii chodníka v areáli ZŠ medzi p. starostkou a p. Zavarským – táto zmluva bola podpísaná.

**Uznesenie č. 33/2015**

Obecné zastupiteľstvo obce Šúrovce

***berie na vedomie***

kontrolu plnenia uznesení z 3. riadneho zasadnutia obecného zastupiteľstva zo dňa 16.3.2015.

**Hlasovanie poslancov:**

**Prítomní: 8**

Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 8**

Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Proti: 0**

**Zdržal sa: 0**

**Bod č. 3:**

**Rozpočet obce Šúrovce na roky 2015 – 2017**

**Starostka obce:** požiadam hlavnú kontrolórku obce p. Mgr. Balejčíkovú, aby podala stanovisko k návrhu rozpočtu.

**Hlavná kontrolórka obce:** myslím, že ste dostali stanovisko k rozpočtu – rozpočet je dosť prebytkový ale pokryté sú všetky výdavky, s ktorými obec počíta, zverejnené to na úradnej tabuli bolo, takže ja konštatujem, že tento návrh rozpočtu zabezpečuje financovanie všetkých základných funkcií samosprávy aj preneseného výkonu a odporúčam obecnému zastupiteľstvu jeho schválenie, nemám proti nemu výhrady.

**Starostka obce:** návrh rozpočtu bol zverejnený v zákonnej lehote na úradnej výveske. Zo strany obyvateľov neprišlo k žiadnym dotazom, tak sa chcem spýtať ešte aj poslancov - aj keď sme to tiež už niekoľkokrát prerokovávali - či majú k takto znejúcemu návrhu rozpočtu nejaké pripomienky alebo návrhy.

Žiadne návrhy a pripomienky neboli prednesené, starostka obce vyzvala k hlasovaniu o predloženom návrhu rozpočtu obce Šúrovce na roky 2015 – 2017.

**Uznesenie č. 34/2015**

Obecné zastupiteľstvo obce Šúrovce

***A) berie na vedomie***

predložené stanovisko hlavnej kontrolórky obce Šúrovce k Návrhu rozpočtu obce Šúrovce na rok 2015 a roky 2016 a 2017 a

 ***B) schvaľuje***

rozpočet obce Šúrovce na rok 2015 a roky 2016 a 2017.

**Hlasovanie poslancov:**

**Prítomní: 8**

Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 8**

Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Proti: 0**

**Zdržal sa: 0**

**Bod č. 4 a 5:**

**Žiadosť o odkúpenie obecného pozemku – Peter Richnák**

**Žiadosť o odkúpenie obecného pozemku – Jaroslav Horák**

**Starostka obce:** poslanci sa k uvedeným žiadostiam mali možnosť vyjadriť na pracovnej porade konanej dňa 14.5.2015

**Uznesenie č. 35/2015**

Obecné zastupiteľstvo obce Šúrovce

***neschvaľuje***

žiadosť p. Petra Richnáka o odkúpenie obecného pozemku – parcela č. 78/1 – Krakovská ulica a žiadosť p. Jaroslava Horáka o odkúpenie obecných pozemkov – parcely č. 78/32 a 78/33 z bezpečnostného dôvodu – a to zachovanie prístupu k priľahlým nehnuteľnostiam.

**Hlasovanie poslancov:**

**Prítomní: 8**

Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 7**

Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Proti: 0**

**Zdržal sa: 1**

Ľubomír Královič

**Bod č. 6:**

**Šúrovské hry 2015 – žiadosť o príspevok**

**Starostka obce:** poslanci sa mali možnosť k žiadosti ZŠ vyjadriť na pracovnej porade konanej minulý týždeň. ZŠ s MŠ žiada dotáciu na organizáciu Šúrovských hier 2015 vo výške 2000 € s tým, že uvedený finančný príspevok bude použitý na nákup potravín a ocenení športovcov. Na uvedenej pracovnej porade sa navrhla finančná dotácia vo výške 1000 €.

**Uznesenie č. 36/2015**

Obecné zastupiteľstvo obce Šúrovce

***schvaľuje***

finančný príspevok pre ZŠ s MŠ v Šúrovciach na organizačné zabezpečenie „Šúrovských hier“ konaných v dňoch 29. – 30.5.2015 vo výške 1000 €.

**Hlasovanie poslancov:**

**Prítomní: 8**

Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 8**

Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Proti: 0**

**Zdržal sa: 0**

**Bod č. 7:**

**Doplnenie členov krízového štátu CO**

**Starostka obce:** na minulej schôdzi bolo poslancami schválené, aby p. Martinkovič navrhol členov krízového štábu CO, čo aj urobil.

**Uznesenie č. 37/2015**

Obecné zastupiteľstvo obce Šúrovce

***schvaľuje***

členov krízového štábu CO predloženého predsedom krízového štábu CO p. Marekom Martinkovičom:

Výdajňa č. 45: starosta: Ing. Žaneta Gogolová

vedúci VOO: Eva Pagáčová

výdajca č. 1: Róbert Uhrák

výdajca č. 2: Ľubomír Macho

výdajca č. 3: Marek Banič

Výdajňa č. 44: starosta: Ing. Žaneta Gogolová

vedúci VOO: Jozef Mihok

výdajca č. 1: Matej Líška

výdajca č. 2: Marek Martinkovič

výdajca č. 3: Patrik Horák

**Hlasovanie poslancov:**

**Prítomní: 8**

Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 8**

Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Proti: 0**

**Zdržal sa: 0**

**Bod č. 8:**

**Rekonštrukcia verejného osvetlenia**

**Starostka obce:** tak o tejto téme sa medzi poslancami Obecného zastupiteľstva viedla siahodlhá debata, a to nielen na ostatnej pracovnej porade, ale aj na poradách predtým. Týmto projektom sa obec zaoberá už od roku 2010, teda pomaly až 5 rokov, kde počas tých 5 rokov došlo k niekoľkým zmenám, tak v zmene dodávateľa stavby, v zmene štatutára obce, ku zmene spôsobu financovania a po vzájomnej dohode, došlo k rozhodnutiu, aby sme tento projekt nerealizovali. Na Vašu otázku prečo, Vám odpoviem tak, že v roku 2010, kedy tento projekt vznikol, tak výzva z MH SR bola na 200 000 Eur, vtedy bol na túto sumu vypracovaný projekt, ktorý zahŕňal cca 160 svietidiel, ale len v Šúrovciach, teda v miestnych častiach Varov Šúr a ani Valtov Šúr by sa verejné osvetlenie nerekonštruovalo. V priebehu tých cca 5 rokov, došlo k niekoľkým zmenám aj zo strany MH SR a konečná zmena je tá, že MH SR nebude brať do úvahy sumu 200 000 Eur, ktorú vtedy, pred 5 rokmi ponúkalo, ale bude brať do úvahy počet svietidiel, teda v našom prípade cca 160 ks. Vyhlásila sa súťaž, ktorú vyhrala spoločnosť z Trenčína za sumu 108 000 Eur. Teda v Šúrovciach – bez Várov Šúra a Valtov Šúra sa malo zrealizovať 160 svietidiel za sumu 108 000 Eur. Projekt aj s vyfinancovaním sa má ukončiť do konca júna 2015. Poslanci na svojej pracovnej porade sa dohodli, že radšej pôjdeme na projektu na rekonštrukciu verejného osvetlenia celej obce, teda aj Valtov Šúra a aj Várov Šúra, ako to deliť. Z uvedeného dôvodu sa na pracovnej porade dohodlo, že v tomto projekte obec pokračovať nebude.

**Uznesenie č. 38/2015**

Obecné zastupiteľstvo obce Šúrovce

***neschvaľuje***

realizáciu rekonštrukcie verejného osvetlenia obce Šúrovce vyhlásenej ministerstvom hospodárstva v roku 2010 a to z dôvodov:

* projekt nezahŕňal rekonštrukciu verejného osvetlenia v celej obci, ale len v časti Šúrovce,
* krátky termín na realizáciu rekonštrukcie a ukončenie celého projektu.

**Hlasovanie poslancov:**

**Prítomní: 8**

Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 8**

Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Proti: 0**

**Zdržal sa: 0**

**Bod č. 9:**

**Rôzne**

**Starostka obce:** v tomto bode by som chcela poslancov Obecného zastupiteľstva informovať o tom, že Organizačný poriadok Obecného úradu bol zmenený. Pracovníčky boli rozdelené na jednotlivé úseky, konkrétne – Administratívno-účtovný úsek, Správno-registratúrny úsek a Technicko-hospodársky úsek.

V ďalšom konaní by som Vás chcela informovať o oznámení zo spoločnosti TAVOS týkajúceho sa kanalizácie. Spoločnosť TAVOS nám dňa 28.4.2015 zaslala oznámenie o zmene fakturácie stočného a zmene postupu uzatvárania zmlúv o odvádzaní odpadových vôd z domácností do verejnej kanalizácie – teda stočné - s platnosťou od 1.4.2015. Pri zmluvách uzatvorených po tomto termíne sa bude postupovať nasledovne: spoločnosť TAVOS nebude pri realizácii prípojky umiestňovať meradlá na stočné, ale bude účtovať množstvo odpadových vôd odvádzaných do verejnej kanalizácie, ktorých množstvo sa určí smernými číslami spotreby vody. Pre domy a byty so samostatnými výtokmi vody a splachovacími WC s kúpeľňou a lokálnou prípravou teplej vody je toto množstvo 34 m3/osoba/rok. Predstavenstvo TAVOS-u schválilo nové všeobecné obchodné podmienky – mení sa forma zmlúv a spôsob ich uzatvárania. Zmluvy budú uzatvárané priamo v zákazníckom centre TAVOS Trnave a zmluvy budú klientovi vyhotovené priamo z informačného systému, teda nebudú sa používať doterajšie tlačivá. Aby občania nemuseli cestovať do pobočky v Trnave, TAVOS navrhuje nasledovný postup: 1. občanovi, ktorý sa dostaví na obecný úrad so zámerom, že chce svoju nehnuteľnosť pripojiť ku kanalizačnej prípojke a uzatvorí zmluvu s TAVOS o odvádzaní odpadových vôd poskytne obecný úrad žiadosť o pripojenie na verejnú kanalizáciu. 2. Občan tlačivo vyplní, doloží požadované prílohy, obecný úrad vydá a priloží súhlas s realizáciou drobnej stavby a potvrdí údaje o počte osôb prihlásených na trvalý pobyt. Obecný úrad zašle žiadosť na adresu zákazníckeho centra TAVOS Trnava, kde sa vyhotoví na základe tejto žiadosti zmluva. 3. Pracovníčky zákazníckeho centra vyhotovia na základe žiadosti zmluvu o odvádzaní odpadových vôd z domácností a pošlú ju klientovi na podpis. Jeden originál zašle klient po podpise na adresu TAVOS Trnava, druhý originál si ponechá. Od platnosti tohto oznámenia boli na Obecnom úrade asi 3 žiadatelia, vydali sa im žiadosti s tým, že realizácia výkopových prác je drobná stavba, to znamená, že si musia napísať žiadosť o realizáciu drobnej stavby na Obecný úrad, na základe ich žiadosti úrad vydá súhlasné stanovisko na realizáciu drobnej stavby, pričom sa platí správny poplatok vo výške 10 eur do pokladne úradu na základe zákona o poplatkoch. Následne obecný úrad kompletnú žiadosť zašle na TAVOS a TAVOS bude ďalej komunikovať so zákazníkom a potom už to ide mimo obecného úradu.

**p. Královič:** aká je cena za kubík toho stočného, to uvádzajú?

**Starostka obce**: to tu neuvádzajú

**p. Hrušovský**: prípojku budeme robiť my alebo oni?

**Starostka obce**: ešte tu je – uvedený postup platí iba pre vybudované prípojky obecné, neplatí pre novobudované pripojenia. Keď som to zisťovala s p. Líškovou a mám správne informácie tak obec by nemala mať kanalizáciu akurát na Balate. K tomuto ako to bude ďalej, kto bude robiť prípojky si budeme musieť ešte s poslancami k tomu sadnúť. Ja len chcem informovať ľudí, aby vedeli, že nie ako doteraz sa na obecnom úrade podpísala jednostranová žiadosť, už to takto nefunguje a od 1.4.2015 platí tento postup.

**p. Náhlik**: ja si myslím, že robíme byrokraciu pre občanov, a na to sme tu, aby sme im to uľahčili. Vyhodiť 10 eur – tak prečo - správny poplatok – zaťažíme aparát obecného úradu a najmä občanov, je tam žiadosť tak otázka by bola razítko, podpis, že súhlasím s touto prípojkou. Druhá vec: dnes máme merače na kilowatt, kto má kanalizáciu nejdeme na vodomer ale na kilowatt, treba jednať s TAVOS čo s tým, týmto to zrušíme? 6. júna je valné zhromaždenie TAVOS, budú sa meniť orgány, treba sa pripraviť a rokovať v prospech občana a nie v neprospech.

**p. Královič:** ale nevieme, čo je v prospech, keď nevieme, čo je cena

**p. Náhlik:** momentálne je cena kilowatt

**p. Královič:** ja viem, aj ja ju mám, ale terazbude kubík.

**p. Náhlik:** teraz hovoria, že na občana bude určitý počet kubíkov, ale ty to nemusíš ani spotrebovať. Je to paušálne – toto treba vyrokovať, to neprijmeme v takomto duchu.

**p. Královič:** paušálne nie je dobre účtovať stočné

**p. Náhlik**: uložiť starostke rokovať v danom probléme s vodárňami a kanalizáciami v tom duchu, že nám bola kanalizácia daná za kilowatt a takto chceme pokračovať.

**Starostka obce:** TAVOS chce od nás počet ľudí na trvalom pobyte, aby vedeli napr. 3 ľudia v domácnosti zaplatia 3 x 34 kubíkov na osobu na rok, či to spotrebujeme alebo nespotrebujeme ich nezaujíma. Budeme s tým musieť niečo robiť, pretože TAVOS nás postavil len do oznámenia o zmene fakturácie, čiže v súčasnej dobe nie je tu nejaký priestor na rokovanie, hovorím v súčasnej dobe.

**p. Náhlik**: 6. júna bude v TAVOSe valná hromada, budú sa meniť orgány spoločnosti, po voľbách pristupujú noví funkcionári a my sme predsa akcionári TAVOSu.

**Starostka obce**: sme akcionármi TAVOSu a práve preto som to tu predniesla, aby sme sa vyjadrili čo s tým ďalej

**p. Kráľovič:** zaviazať uznesením v tomto duchu, že na valnom zhromaždení my to budeme prezentovať a za tým si stojíme, či budeme v menšine uvidíme, možnože je tam viacej takých, ktorí sa pridajú.

**Starostka obce:** myslím, že áno, pretože aj iným starostom sa to tiež nepozdáva tak ako aj mne.

Starostke obce bolo odporúčané rokovať so spoločnosťou TAVOS o možnostiach zmeny podmienok fakturácie.

**Uznesenie č. 39/2015**

Obecné zastupiteľstvo obce Šúrovce

***odporúča***

starostke obce Šúrovce Ing. Žanete Gogolovej rokovať so spoločnosťou TAVOS a. s. Trnava o zmene fakturácie stočného a postupe pri uzatváraní zmlúv o odvádzaní odpadových vôd z domácností.

**Hlasovanie poslancov:**

**Prítomní: 8**

Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 8**

Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Proti: 0**

**Zdržal sa: 0**

**p. Náhlik:** ešte tam bolo – organizačný poriadok bol zmenený, pokiaľ viem, keď bol zmenený mali ste nám ho predložiť, aby sme ho schválili

**starostka obce:** organizačný poriadok sa neschvaľuje poslancami, len ho dávam na vedomie. Táto novela zákona bola v roku 2010. Je k dispozícii na Obecnom úrade. Len som informovala o tom, že bol zmenený a nepodlieha schváleniu.

Ďalej by som chcela informovať o tom, že v miestnej časti Varov Šúr sa svojpomocnej postavilo detské ihrisko, ktoré ešte nie je dokončené. Obec zafinancovala kúpu agátového dreva a jeho dovoz, plus materiál na stavbu preliezky. Teda k dnešnému dňu okolo 650 Eur. V dňoch 8. a 9. mája sa stavba ihriska svojpomocnej realizovala, prišli ochotní rodičia, ktorí to pomáhali stavať. Pán Náhlik prisľúbil, keď sa bol na to ihrisko pozrieť, že daruje šmýkačku pre deti, ktorá mu ostala po rozobratí ihriska v Trnave, za čo mu týmto spôsobom ďakujem.

Taktiež by som sa chcela vrátiť k sobotňajšej akcii a teda k súťaži vo varení gulášu. Zúčastnilo sa jej celkovo 13 družstiev, účasť bola cca 300 – 350 ľudí. Obec sa na tejto akcii finančne podieľala tak, že zakúpila ceny do súťaže v hodnote 160,00 eur, ako aj nákup v papiernictve. Ostatné veci ako mäso a veci s tým súvisiace sa riešilo cestou sponzorov. Touto cestou by som sa chcela poďakovať sponzorom za ceny do tomboly, a to konkrétne spoločnosti Horses, s. r. o. za darovanie vietnamského prasaťa, spoločnosti Fresh, s. r. o, za darovanie darčekového koša, p. Hrušovskému za darovanie basy šampanského a p. Kubalovi za darovanie ceny útechy – 2 balení toaletného papiera. Ako počúvam ohlasy od obyvateľov, tak reakcii sú pozitívne, tak snáď o rok sa zídeme pri takejto akcii opäť.

**Bod č. 10:**

**Interpelácie poslancov**

**p. Náhlik:** zamietli sme osvetlenie a musíme povedať čo ďalej. Zrušili sme to z Ministerstva hospodárstva, verejné osvetlenie je mizerné, treba ho celé zrekonštruovať v rámci celej obce a ja sa pýtam čo ďalej. Musíme predsa prijať nejaké uznesenie, niekoho poveriť ako ďalej rokovať, aby sa toto osvetlenie ďalej robilo.

**Starostka obce:** čo navrhujete p. Náhlik?

**p. Náhlik:** to čo som navrhoval aj predtým. Len ste mi zviazala ruky, lebo ste podpísala elektrikársku spoločnosť, ktorú ste dala. Som vám hovoril nepodpisujte odpredaj elektriky pre českú firmu, ktorej bankrotuje matka, ale podpíšme to so Západoslovenskou energetikou, ktorá nám to dobrovoľne urobí, a 15 rokov to bude bezplatne udržiavať. Takže musíme počkať, kým vyprší táto zmluva.

**Starostka obce:** čo sa týka tej zmluvy, ktorú som podpísala, nechcela som to tu predniesť, ale keď ste to začal, tak to teda poviem. Keď som prišla na úrad 2. januára tak som ani netušila, že 31. marca nám končí vypovedanie dodávky elektrickej energie zo spoločnosti Slovak Enegie. Zmluva bola vypovedaná minulý rok v októbri, s tým že dodávka mala elektrickej energie mala skončiť 31. marca o polnoci. Ja som náhodou pri prezeraní iných dokumentov našla od spoločnosti Slovak Energie akceptovanie vypovedania našej zmluvy, čo som našla vo februári a ja som sa následne od nich dozvedela, že bola zo strany obecného úradu minulý rok v októbri zaslaná výpoveď zo zmluvného vzťahu o dodávke elektrickej energie pre celú obec Šúrovce s tým, že od 1. apríla by sme nemali mať žiadnu dodávku elektrickej energie. Bolo vypovedané všetko – celé Šúrovce, celý Varov šúr, celý Valtov Šúr. 1. apríla by sme sa zobudili a všade by bola tma – tak my to povedali v Slovak Energie.

**p. Náhlik:** lebo si obhajujú svoju zákazku.

**Starostka obce:** vôbec ste ma p. Náhlik neinformoval o tom, že ste niečo takéto podpísal o zrušení dodávky.

**p. Náhlik:** úrad ste preberali odo mňa? Úrad ste preberali od bývalého starostu.

**Starostka obce:** od bývalého starostu, ale vy ste zmluvu podpisoval.

**p. Náhlik:** áno o zároveň som podpísal dohodu a 60 percent elektriny by sme boli ušetrili. Akonáhle by sme podpísali zmluvu začali by s rekonštrukciou, dneska to mohlo byť hotové.

**Starostka obce**: takže jediné, čo som mohla urobiť bolo to, že som výpoveď zo zmluvného vzťahu zrušila s tým, aby som neochromila chod obce, čiže dodávky elektrickej energie naďalej máme od tej spoločnosti, s tým že je samozrejme otvorený priestor na rokovanie. Zmluvný vzťah skončí po uplynutí 2 rokov, takže potom ju budeme môcť vypovedať. Ale nemohla som si dovoliť, že obec nebude mať energiu. A keď som sa pýtala pracovníčok obecného úradu, že čo to má znamenať, a kde je nejaký návrh na uzatvorenie novej zmluvy, tak mi k tomu nevedeli absolútne nič povedať. A keďže ja som bola v časovej tiesni, pretože som mala len nejaký určitý čas na to, aby som vypovedala výpoveď, ktorá už bola daná, tak jediné čo som mohla urobiť bolo to, že som sú zmluvu nanovo uzatvorila.

**p. Náhlik**: dva roky máme zviazané ruku, aby sme toto zrealizovali. LED svetlá, úspora, menšia energia – preto som túto zmluvu nepodpísal. Dobre stalo sa, neprizvali ste ma na rokovanie, keď starosta odovzdával tieto veci. Vieme všetci – dneska sa energia draží – a táto spoločnosť to realizuje na viacerých obecných zastupiteľstvách. Ja len to vám hovorím, že ma nikto neprizval na toto rokovanie, aj keď sa zmluva vypovedala, mohla ste dvihnúť telefón, prečo to takto je. V tom momente ako vypovedali, podpíšeme s nimi, v tom momente svietime a oni vzápätí robia tú rekonštrukciu, veď sme sa o tom bavili na obecnom zastupiteľstve.

**Starostka obce:** bavili sme sa o tom po tom, ako som tú zmluvu podpísala

**p. Náhlik:** stalo sa, ja vám to nevytýkam, stalo sa. Ale teraz máme 2 roky zviazané ruky, aby sme mohli rekonštruovať elektriku po Šúrovciach.

**Hlavná kontrolórka**: to sa nedá počúvať

**p. Náhlik**: čo sa nedá počúvať?

**Hlavná kontrolórka:** vy ste nemali oprávnenie na to. Bývalý starosta vám nedal oprávnenie na podpisovanie zmlúv, vy ste bez akéhokoľvek jednania podpisovali tieto zmluvy p. Náhlik.

**p. Náhlik:** chcete byť kontrolórka ďalej? Ja vás zajtra dám na prokuratúru, môžeme sa o tom baviť či som nemal oprávnenie.

**Hlavná kontrolórka**: no nemali ste

**p. Náhlik**:ja vám to predložím a potom budete ťažko brať slová späť.

**Hlavná kontrolórka:** vieme ako to funguje aj na úradoch aj na súdoch

**p. Hletková, občianka:** a na čo ste čakali? Aby našla tú zmluvu 30. marca?

**Hlavná kontrolórka**: to bola normálna sabotáž

**p. Hletková, občianka:** nevyhovárajte sa na to, že vy ste čakali, že vás tam pozvú. Veď toto je závažná vec, vy by ste nechali obce zhasnúť. O čom to je?

**p. Náhlik:** o tom to je, že táto zmluva takto bola urobená. Mal som plnú moc, plnú kompetenciu, pracovníci obecného úradu o tom vedeli, bol som poslanec, nič nebránilo tomu, aby p. starostka prišla, p. Náhlik čo s tým ďalej.

**p. Hrušovský:** zatiaľ sú interpelácie poslancov, teraz hovoria poslanci, ten kto vedie schôdzu, nech ju vedie tak ako sa má. Aj p. kontrolórka, ak chcete hovoriť, treba sa prihlásiť do diskusie.

**Starostka obce:** aby som to uzatvorila – dodávka elektrickej energie je uzatvorená s pôvodným dodávateľom Slovak Energie, s tým, že keď nám uplynie tento zmluvný vzťah, budeme môcť jednať – vyhlásime výberové konanie alebo nejakú verejnú súťaž a uvidíme podľa prihlásených a podľa dodávateľa.

**p. Hrušovský:** ja by som chcel ohľadom rekonštrukcie parkoviska pred zdravotným strediskom. Pokiaľ sa ide niečo takéto rekonštruovať, čo na to treba? Či stačí nejaká ohláška na obec, povolenie z obce, ako keď niečo také realizuje občan. Chcel by som, aby sa to dalo do nejakého uznesenia, ako postupovať. Chcem to všetko pripraviť tak, že keď tam prídeme a začneme robiť, aby nám nikto nezastavil. Parkovisko je v dezolátnom stave a rozhodli sme sa dať to do poriadku mimo financií obce.

**Starostka obce:** s vašou žiadosťou, ako postupovať v tomto prípade sa obrátim na spoločný stavebný úrad. Áno rozprávali sme sa o tom, dohodli sme, že p. Náhlik vyberie z parkoviska betónové panely, keď nám spoločný stavebný úrad oznámi ako postupovať, mohlo by sa to zrealizovať.

**p. Náhlik**: je pravda, čo rozprávate, ale je potrebné vymeniť okná, fasáda padá. Mala by sa vypracovať štúdia alebo projekt, aby sa všetci aj matky s deťmi ocitli dole a poschodie prestavať na 2 byty. Obec Šúrovce by potrebovala takýto byt, keď by prišlo k požiaru. Treba to naceniť, urobiť štúdiu, pretože ja osobne si myslím, prvá vec je škôlka, druhá zdravotné stredisko a tretia zniesť obecný úrad dole, aby mal občan lepší prístup.

**Starostka obce:** ešte sa vyjadrím k rekonštrukcii zdravotného strediska. Z Ministerstva financií bola možnosť žiadosť o dotácie vo výške 13 500,- eur, je to málo, ale keby sme to dostali aj to pomôže. Žiadosť bola odôvodnená výmenou okien a bezbariérových prístupom na zdravotné stredisko, takže uvidíme či niečo dostaneme. Preto som ako keby odkladala riešenie parkoviska pred zdravotným strediskom s tým, že počkáme, či tie peniaze dostaneme alebo nie. S tými vecami, čo hovorí p. Náhlik, teda škôlka, zdravotné stredisko a znesenie obecného úradu dole samozrejme súhlasím, rozprávali sme sa o tom, budeme robiť nejaké projekty, aby sme vyšli občanom v ústrety.

**p. Mikulášová:** v škole bol rekonštruovaný chodník, ale sa nám nepáči – zamestnancom, rodičom a určite aj deťom – pri vstupe do areálu je betón a všetka voda tam steká presne pred vchodom. A pýtam sa čo s tou ďalšou časťou, kde je drvený štrk čo tam bude v zime keď tam budú rodičia s deťmi parkovať a vystupovať z aut? Či to je už dokončené, alebo sa to plánuje dokončiť?

**Starostka obce:** áno, je to pravda, pri vstupe do areálu stojí voda, ako si pamätám nestála tam predtým, ako sa robil ten chodník. Vyvŕtali sa aj diery do asfaltu – bohužiaľ do nepomohlo, voda tam stále stojí. Hovorili sme o tom, že by sa mal upraviť aj tento vchod, musíme si k tomu sadnúť a rozhodnúť, či sa to rozbije a urobí sa nový vstup do areálu. Čo sa týka parkoviska, tak to nie je dokončené. Mali by tam ísť zatrávňovače. Určite sa k tomu zídeme a budeme sa musieť dohodnúť čo s tým, pretože v zime to bude čisté klzisko a bude to nebezpečné.

**p. Hrušovský:** malo by sa to urobiť odbornejšie, tie jamy čo sa tam urobili to boli vsaky, a tieto jamy vždy zadržiavali dažďové vody, takže buď sa tam urobí nejaký trativod, ktorý bude určitý čas fungovať ale tá voda proste niekde zostane a tým, že ju pošleme susedovi sa nič nevyrieši. Treba to urobiť tak, aby to bolo priepustné, aby sa na tom dalo aj parkovať.

**Starostka obce:** ja som veľmi rada, že sme dnes schválili rozpočet obce, pretože toto sú všetko investičné výdavky. Máme tu finančnú komisiu, stavebnú komisiu takže navrhujem uznesenie, že ObZ odporúča stavebnej a finančnej komisii zaoberať sa doriešením parkoviska pred ZŠ ako aj vstupu do areálu ZŠ.

**Uznesenie č. 40/2015**

Obecné zastupiteľstvo obce Šúrovce

***odporúča***

stavebnej a finančnej komisii zaoberať sa dokončením parkoviska pred ZŠ a rekonštrukciou vstupu do areálu ZŠ.

**Hlasovanie poslancov:**

**Prítomní: 8**

Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 8**

Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Proti: 0**

**Zdržal sa: 0**

Starostka obce navrhla poveriť p. Náhlika vypracovaním štúdie na rekonštrukciu zdravotného strediska.

**p. Náhlik**: chcel by som do uznesenia to, čo na mňa p. kontrolórka povedala, že som nemal kompetencie, môj právny zástupca to donesie, nech sa páči, potom si vyvodíte vy voči sebe to čo ste tu povedali.

**starostka obce:** bude to uvedené v zápisnici

**Uznesenie č. 41/2015**

Obecné zastupiteľstvo obce Šúrovce

***poveruje***

poslanca PhDr. Miroslava Náhlika, aby v spolupráci so starostkou obce Ing. Žanetou Gogolovou dali vypracovať štúdiu rekonštrukcie zdravotného strediska.

**Hlasovanie poslancov:**

**Prítomní: 8**

Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Za: 8**

Ing. Ingrid Görögová, PhD., Miroslav Hrušovský, Mgr. Lukáš Jobek, Ľubomír Kráľovič, Tomáš Kubala, Mgr. Katarína Mikulášová, PhDr. Miroslav Náhlik, Vladimír Pavlovič

**Proti: 0**

**Zdržal sa: 0**

**Starostka obce:** bolo by dobré zrealizovať to do 15.6.2015, aby sme na ďalšom stretnutí mohli informovať občanov.

**Bod č. 11:**

**Diskusia**

**p. Haršányi, občan:** či by nebolo možné zabezpečiť kontajnery na odvoz veľkého odpadu a nábytku, ktorý nezoberú smetiari. Zberný dvor nemáme, v Seredi ani v Trnave nám to nezoberú.

**Starostka obce:** áno, toto je moja chyba, keď sa realizoval zber odpadu, pozabudlo sa na veľkoobjemové kontajnery. Budem sa tým zaoberať, aby boli veľkoobjemové kontajnery umiestnené v obci ako v minulosti.

**p. Richnák, občan:** ja by som chcel o tom stočnom, čo ste sa bavili, sú dve možnosti, odpočet vody kubatúrou alebo elektrikou. Kto má elektriku, tomu ostáva. Je to správne? Ja poviem teda prečo: keď ide čerpadlo celý rok, na koniec roka už nemôže ťahať plnú dávku, je tam strata a zase je to proti ľuďom.

**p. Kráľovič, poslanec**: správne to nie je, ale je to správnejšie ako účtovať 34 kubíkov na osobu. Je jednoduchšie zavolať TAVOS a vymeniť tesnenie, raz za dva roky sa to dá zrealizovať. Ak sú štyria v dome tak 34 kubíkov ročne je dosť. My nevieme ani aká je cena za kubík, keď to budeme vedieť, tak budem vedieť zaujať stanovisko. Poslali také stanovisko, že nikto nevie koľko sa bude platiť.

**p. Richnák, občan:** vedia poslanci, že v obci máme tri druhy odpočtu kanalizácie? Prvý systém bol prietokový na každej kanalizácii, druhý bol prietokový na obecnej vode a teraz je elektrický. Ja mám na obecnú vodu, polievam s ňou a oni mi ju rátajú, že ide k nim do kanalizácie.

**Starostka obce:** viem, že problémov je veľa, aj za vodovod aj za kanalizáciu aj za všetko. Od toho sme tu, aby sme našli nejaké riešenie. Nebudeme sa vyhovárať, čo sa neriešilo v minulosti, teraz nás to všetko dobehlo. Takže 15.6.2015, keď už budem vedieť výsledky z valného zhromaždenia spoločnosti TAVOS vám budeme vedieť odpovedať aj na tieto otázky.

**p. Náhlik, poslanec**: ja by som doporučoval p. starostka, spojiť sa z okolitými obcami, ktoré majú tento istý problém, či sú to Križovany, Zavar – tí majú niečo spádové, niečo majú tlakové, Križovaný majú všetko tlakové, Vlčkovce - ísť na toto rokovanie spoločne a povedať, takto si to nepredstavujeme. Kanalizácie od Šúroviec cez Zavar ide všetka do Zelenča popri diaľnici sa to tlači, tak tieto dotknuté obce majú najväčšie právo hovoriť o tejto situácii. Doporučoval by som sa spojiť s týmito starostami, pretože toto bolo kanalizačné združenie DUDVÁH, ktoré dostalo prostriedky zo štátu a toto združenie vybudovalo kanalizácie a dalo to do majetku TAVOSu. Takže všetci títo starostovia dotknutých obcí cez Lovčice, Brestovany majú právo sa spojiť.

**p. Králik I., občan**: chcel by som vidieť zápisnicu z odovzdávania úradu od starého starostu novému starostovi

**starostka obce:** zajtra môžete prísť, ohláste sa

**p. Hrčka, občan:** robil sa chodník v škole, bol dotovaný, bol spravený, ale k tomu bol pripojený aj pás pred areálom školy, teda parkovisko kde je časť asfaltová, časť zatrávnená a časť sypaná. Chcem vedieť, či takto isto dopadne aj rekonštrukcia parkoviska pred zdravotným strediskom, či bude v takej iste kvalite? Ešte nie je jedno dokončené a už rozmýšľate nad druhým. Chcem vedieť, či bol nejaký stavebný dozor pri stavbe parkoviska pred školou? Ak dopadne ďalšia stavba takto nebude to postačujúce. Chcem vedieť, či to bude kontrolované ako sa to urobí.

**p. Kucharík Miloš, občan:** keď som ja v minulosti hovoril, že kto kontroloval kanalizáciu, bolo mi odpovedané, aby som sa do toho nestaral, že to platí EU. Je to pravda, bol si poslanec? /dotaz na p. Hrčku – pozn. zapisovateľa/ Pýtal som sa vtedy starostu – kto to kontroluje? Vtedy vám na tom nezáležalo, teraz tu hovoríš celú štúdiu a chcel by si urobiť celé Šúrovce za chvíľu.

**p. Hrušovský, poslanec:** ja poviem čo sa realizovalo: na škole sa realizovala oprava chodníka a to čo je pred školou sa musí ešte vyriešiť. Prijalo sa tu uznesenie, že sa ide táto časť riešiť aj s tými hĺbkovými vrtmi, tie sa urobili už aj na Hájskej ulici. Možno sa budú ešte upravovať, lebo prišlo k posuvu pôdy. Čo sa týka opravy zdravotného strediska – všetko sa robilo svojpomocne a dnes je to v dezolátnom stave. Zatiaľ sme sa dohodli, že to s minimálnymi financiami upravíme tak, aby to mohlo nejaké 2-3 roky slúžiť, pretože už sa tam nedá parkovať bez toho, aby sme nepoškodili auto. Čo sa týka kanalizácie-podľa môjho názoru je tu trojaká, ja som presvedčený, že je tu ešte kanalizácia v majetku obce, ak ju máme, tak od nás ju už po toľkých rokoch nikto nemusí zobrať.

**p. Hrčka, občan**: kto bude robiť stavebný dozor?

**p. Hrušovský, poslanec:** považuješ stavebnú komisiu za nekompetentnú? Ak áno - treba povedať. Čo je v tvojom prípade stavebný dozor? Stredoškolsky vzdelaný človek so stavebnou školou? Pokiaľ poznám zákon tak áno. Taký človek pri tom vždy je.

**p. Náhlik, poslanec**: p. Hrčka, podarilo sa mi, keď som zastupoval 17 150,- eur vybaviť nad rámec na ministerstve školstva s termínom do konca marca. To bolo posledné možné získanie peňazí, presne boli určené na chodník v škole od brány do vnútra, nie pred školu. To čo je pred školou musí vyfinancovať obec. Bola podmienka zachovania líp, vykonať odborný rez, aby tam tie lipy zostali. Ušetrili sa tam nejaké prostriedky, a to sa využilo pred školou, a to treba z rozpočtu dofinancovať a urobiť to celé. Ja som navrhoval, že ten chodník by mal ísť von, aby sa to tam nebilo, tam je liaty asfalt – treba to domyslieť a dobudovať. A čo sa týka vsakovacích zdrží, tiež sa urobili na Hájskej ulici, nedá sa ísť len do hĺbky, pretože voda je niekde vyššie, niekde nižšie.

**p. Sabo, občan**: zdrže na Hájskej ulici sú nefunkčné, voda tam stojí aj teraz

**p. Náhlik, poslanec:** bol som tam pozerať a voda tam nebola, doposiaľ tam museli chodievať hasiči a museli ju ťahať.

**p. Kucharík Miloš, občan:** prečo sa zrušil kanál vedľa p. Slováka, ktorý tam voľakedy bol?

Postavili sa tam dva domy, ale kanál sa mal zachovať. Preto tam teraz tá voda stojí.

**p. Náhlik, poslanec:** sú tam postavené domy s platným stavebným povolením, ako sa im dal kanál potiahnuť cez dvory?

**p. Kucharík Pavel, občan:** minule sa hovorilo o rekonštrukcii chodníkov a pokiaľ sa hovorí, že je v dezolátnom stave len pred zdravotných strediskom, nie je to pravda. Ten chodník, ktorý ide okolo zdravotného strediska je na 3 miestach doslova v katastrofálnom stave. A pýtam sa, či v tejto úprave nie je možné tento chodník upraviť tak, aby sa tadiaľ dalo chodiť. Ak je chodník majetkom občana, tak občan je povinný si ten chodník upraviť tak, aby bol bezpečný. Chcem sa dotknúť aj tohto rokovania – vidím, že si rozumiete v nepodstatných veciach, ale v podstatných veciach si nerozumiete. Ste tu pre občanov a musíte spolupracovať, neviete sa dohodnúť na zásadných veciach. Všetko si treba predjednať a pred ľuďmi nevyvolávať žiadne vášne. Tak teraz aj v minulosti sa vždy lobovalo, a to treba robiť aj dnes. Máme poslanca národnej rady, mladého človeka, kto s ním hovoril? Viem, že vybavil nejaké dotácie pre školy, ale nie v našej obci, lebo my sme ho neoslovili. A tie peniaze by sa nám zišli. Treba ísť týmto smerom. Pokiaľ máte slúžiť občanom tejto obce treba spolupracovať a cesta dopredu vedie aj cestou kompromisov.

**Starostka obce:** ja som otvorená debate, nemám s tým problém

**p. Števík, občan**: bol schválený projekt na výstavbu škôlky, bolo zaplatených 18 000,- eur. Ja sa pýtam, ako si mohla dovoliť tá osoba ho nepodať? Štát rozdával státisíce eur na školy. A čo je smutné, naša škôlka bola prepojená projektom na školu. A teraz dal štát výzvu na predkladanie projektov na dostavbu škôl. Ja sa pýtam – ako to chcete riešiť? Kto z vás je kompetentný takúto vec riešiť? Tá osoba zahodila 18000 eur a niekoľko stotisíc eur.

**p. Vlková:** Kto?

**p. Števík:** Starostka. Škôlka sa v Šúrovciach neurobí nikdy. Ako môže niekto zvládnuť výstavbu škôlky, keď nezvládol ani výstavbu chodníka za 17 000,- eur? Naprší a pred školu sa nedá dostať ani do vnútra školy. Čo chce tá osoba riešiť tu v tejto obci? Rozpráva, že je ochotná, prístupná čokoľvek s kýmkoľvek riešiť, s kým? Veď si zarúbala dvere s Mirom Náhlikom, so mnou nechce nič riešiť, hoci neviem prečo, ja som s ňou nikdy nič nemal, o čo tej osobe ide? Ja vám hovorím škôlku mať nebudete nikdy. Nemá ju kto vybudovať. Sú tu ľudia, ktorú sú schopní niečo urobiť okrem tliachania a rečnenia. Roky som vás počúval, je to úplne zbytočné. My sme aspoň niečo urobili. Keď sa pozriete do školy tam je nové ihrisko. Kto vybudoval to plážové pieskové? Za svoje ja. Celá Balata, to všetko je spravené, kto to zaplatil? Nájdite jednu faktúru v obci na moje meno, ani jednu nenájdete. Kopy materiálu som dal zadarmo, ale tu som o tom nechcel rozprávať. Ja sa pýtam: kto tú škodu nahradí? Kto tú škôlku postaví? Obec mohla dostať státisíce eur od štátu a tá osoba ten projekt nepredložila. Ten projekt bol schválený poslancami, podpísaný starostom, čo ste ešte chceli viac? Odpovie mi niekto kompetentný?

**Starostka obce:** bolo položených asi päť otázok, takže vám odpoviem. Prvá: prečo som nepodala projekt čo sa týka materskej škôlky? Na Ministerstvo školstva bolo potrebné podať projekt do 24. februára 2015. Projekt sa týkal dvoch etáp resp. škôlka sa mohla financovať ako modulová škôlka – teda výstavba úplne novej modulovej škôlky – to bola prvá možnosť, na tú sme projekt nemali. Druhá možnosť, na ktorú bola vyhlásená výzva Ministerstvom školstva bola rekonštrukcia priestorov v majetku obce, čoho sa teoreticky týkala rekonštrukcia dielní. Cena projektu neviem aká bola, ak hovoríte, že 18 000,- eur – to sú vaše informácie. Realizácia projektu škôlky, pri ktorom sme sedeli bola 1,5 mil. eur. Keď som zisťovala ohľadom dotácií, nakoľko my sme sa zišli viackrát na pracovnej porade ohľadom škôlky, bolo potrebné dielne zamerať, zamerané neboli, vybavilo sa to obratom. P. Ing. Ďuriš to obratom zameral, podalo sa to na katastri. Lenže celý problém je ten, že my ani nemáme problém so starou škôlkou, ktorá je na Hornej ulici, ale máme problém so škôlkou, ktorá je v areáli ZŠ. K žiadosti bolo potrebné predložiť informáciu, koľko máme v obci neuspokojených žiadateľov o umiestnenie detí v škôlke, odpoveď – všetky deti máme umiestnené. Ďalšia informácia, ktorá bola potrebná – v akom stave máme škôlku? Bolo treba predložiť stanovisko hygieny. Podľa ich stanoviska máme škôlku v perfektnom stave. V minulosti sa nemohlo napísať o skutočnom stave, lebo by nám tú škôlku boli obratom zavreli, čiže všetko sa tutlalo a teraz nás to dobehlo. My sme v podstate nemali aké prílohy doložiť. Keď som zisťovala informácie o stavbe modulovej škôlky, bolo mi povedané z Ministerstva školstva, že tam je dotácia 100 tis. Eur na jednu triedu a do výstavby modulovej škôlky sme nemohli ísť, na to nebol projekt. Projekt bol na rekonštrukciu a dotácia by bola na jednu triedu maximálne 45 tis. Eur. Projekt bol postavený na štyri triedy, čiže 4 x 45 nedáva 1,5 mil. Z rozpočtu obce nemôžeme vyfinancovať túto škôlku.

**p. Števík, občan**: prečo nie? Koľko je na účte obecného úradu:

**starostka obce:** takého informácie...

**p. Števík, občan:** tak sa spýtam inak. Minulý rok pred voľbami niekto mal krásne reči o tom, že obec má veľmi veľa nehnuteľností, pozemkov, ktoré treba predať. Prečo sme to neurobili? Prečo by si Šúrovce nemohli dovoliť financovať jednu škôlku? Prečo nie? Prečo nepredať budovu na Hornej?

**Starostka obce:** aby som mohla predať budovu škôlky na Hornej, tak tie deti musím niekam dať. A kam ich dám.

**p. Števík, občan:** ale to je jedno, to riešiť je čas. Dôležité bolo získať dotáciu.

**Starostka obce**: ja mám predať škôlku aj s deťmi?

**p. Števík, občan**: ale áno aj to sa dá. Urobím zmluvu, že sa to predá o dva roky, keď bude postavená nová.

**Starostka obce:** bola som riešiť aj úver, ktorý by si obec mohla vziať. Obec vie zobrať úver len na kapitálové výdavky a do určitého percenta z rozpočtu. Naša obec vie vziať úver maximálne 600 tis. eur.

**p. Števík, občan:** a to je málo?

**Starostka obec:** na projekt škôlku za 1,5 mil. myslím, že áno.

**p. Števík, občan**: bolo ju treba začať stavať, a nemusela stáť 1,5 mil.

**p. Náhlik, poslanec**: už len vloženie do toho projektu školských dielní predstavuje koľko peňazí? Dosť. Tak už to nie je 1,5 mil., už to bude do milióna ani nie. Celá Európa sa centralizuje a my ideme rozdeľovať. Všetci poslanci sme sedeli nad tým projektom, povedali sme si dobre, ideme teda lobovať. Viete, že my máme šúrovana na ministerstve školstva, ktorý sa práve vyjadruje k týmto veciam? Je to Ing. Černý.

**Starostka obce:** viem, o tom, práve s ním som hovorila

**p. Náhlik, poslanec**: lobovať, lobovať, lobovať, nikto nám zadarmo nič nedá. P. starostka hovorím, treba to tam podať, už ten vklad školských dielní predstavuje na pol milióna. A na štyri etapy a prenesenie kuchyne spredu dozadu je otázka svojpomoci. Ja len chcem povedať, že keď sme sa dohodli, že ideme do tohto projektu nešpekulujme. Bývalý starosta, nesedí tu, nepatrí sa, ale špekuloval, odkladal, neriešil. Verte mi, keď som sa ja pustil s nadáciou do domu smútku, ktorý stál 5 mil. 600 tis. Sk, verte mi, tak som mal vtedy na účte 50 tis. Sk a dneska to tam stojí. Takže zhodli sme sa, povedali sme si: škôlka, zdravotné stredisko, úrad – toto sú nosné body a na štyri roky máme čo robiť. Teraz vysúkajme rukávy a hľadajme cestu, ako toto zrealizujeme.

**Starostka obce**: s týmto súhlasím, to som vám už povedala pred našim stretnutím. Čo sa týka škôlky a ostatných investícií, ja ako osoba - sa nepustím do investícii, ktoré nebudem vedieť dokončiť.

**p. Števík, občan**: tak potom načo ste tu sľubovala škôlku? Pred voľbami ste vykrikovala, budeme stavať škôlku.

**Starostka obce:** ešte sa chcem spýtať p. Náhlik takto verejne, my dvaja máme akože k sebe dvere zarúbané?

**p. Náhlik, poslanec:** to neviem, nepochopil som to. Ale nepochopil som jednu vec p. starostka, nikto sa vám nebude ponúkať – zasadala vláda v Špačinciach a vy ste povedala, že ste to nevedela. A tu sa nehrajme na stranícke tričká, v dedine nemôže byť politika, politika je v parlamente. Musíme vedieť osloviť, zlobovať, preto som vám povedal na úrad si posaďte prednostu, ktorý tu bude od rána do večera sedieť, a vy musíte klopať na všetky dvere od okresu až po ministerstvo. Inak nedostanete nič.

**Starostka obce:** minulý rok táto vláda zasadala v Horných Orešanoch, bol tam niekto z poslancov alebo pán starosta?

**p. Náhlik, poslanec**: hovorím, tak isto klopal ako klopete vy, že neklopal

**starostka obce:** tak prečo ste tam potom neboli vy?

**p. Náhlik, poslanec:** pretože ma neoslovil. Nehnevajte sa, ja už som pre Šúrovce urobil dosť, lebo tu žijem

**starostka obce:** priznám sa, o výjazdovom zasadnutí vlády som nevedela, dozvedela som sa o tom až potom keď to bolo uskutočnené. Nebudem rozoberať, či tam boli iné obce, a akým starostom boli tieto finančné prostriedky rozdelené, každý si to môže prečítať a utvoriť si vlastný názor. Čo sa týka lobovania na ministerstve a na jednotlivých orgánoch, ktoré nám môžu dať nejaké financie, samozrejme bola som, ale nemôžte odo mňa chcieť, ani vy p. Náhlik, ani p. Števík ani nikto, aby som za 5 mesiacov vo funkcii spasila svet.

**p. Náhlik, poslanec:** ten projekt tam mal byť podaný, nato sa vypracoval a 10 tis. Eur stál, všetci sme sa dohodli, že ideme do toho. Potom ste sa zhodli štyri, že do tohto projektu nejdeme. Zhodili ste našu prácu dole.

**Starostka obce:** ktorý štyria sme sa zhodli?

**p. Náhlik, poslanec:** sedeli sme nad tým, všetci poslanci sme sa zhodli, je to dobré, je to vyhovujúce ideme do toho.

**Starostka obce:** áno, ale to sme ešte nevedeli, že máme z hygieny všetko dobre, do konca roka máme výnimku. A s tým, že 1,5 mil., teraz my tu p. Náhlik povedzte pred ľuďmi, z čoho sa to malo financovať?

**p. Náhlik, poslanec**: projekt sa mal podať, potom sme mohli rokovať. Ja sám by som išiel s vami. Škôlka je prvoradá, to je číslo jedna. My nepozerajte, že dnes máme umiestnené tieto deti. Stredisková obec Šúrovce bola a zase bude, lebo EU tlačí na tzv. centrálne dediny, o Siladice treba bojovať a ďalšie dediny z okolia, to sú naše peniaze.

**p. Filo, občan**: všimol som si chýbajúce dopravné značky pri kaplnke. Ostali tam holé stĺpiky, či to má na starosti obec?

**p. Náhlik, poslanec:** požiadal som za Zemiansky dvor Dopravný inšpektorát a Slovenskú správu ciest, aby cez Krakovskú ulicu nechodili kamióny. Zatiaľ tie značky sa zabetónovali a dokončí sa ten nájazd od židovského cintorína, tak všetky nákladné autá cez ulicu do bývalého družstva už nepôjdu, alebo pôjdu tade a značky sa tam potom umiestnia.

**p. Horák, občan**: ja som ten občan, ktorý si požiadal o odkúpenie obecného pozemku - chcem sa spýtať poslancov, veď ja som nežiadal o prístupovú cestu, tú som nechcel ani zastaviť. Pred niekoľkými rokmi ste predali obecný pozemok a príjazdovú cestu z Krakovskej ulice. Prečo je teraz dôvod príjazdová cesta?

**p. Kubala, poslanec:** ide tam aj o tie domy, čo sú za vami, skrátka, aby sa tam dostala aj požiarna technika.

**p. Náhlik, poslanec**: komisia nad tým sedela a boli sa tam pozrieť, ide o to, aby bol v prípade potreby zabezpečený vjazd požiarnej techniky.

**p. Horák, občan:** kedy to asi bude vyriešené

**p. Kubala, poslanec:** to je do dvoch mesiacov, teraz sa to bude riešiť.

**p. Kucharík Pavel, občan:** chcem sa opýtať ohľadom kosenia cintorínov. Šúrovský je vykosený, varašúrsky to je momentálne veľmi škaredé. Viem, je to ťažké. Nezamestnaní musia odpracovať nejaké hodiny, aby dostali sociálnu dávku. Ja ich tam na cintoríne stretávam, chcem sa spýtať komu patria, videl som kosiť p. Mihoka, ale ostatní leháro. Kto ich riadi? Viem, že pokiaľ to robil p. Benovic všetci stáli v pozore a makali., obávam sa, že dneska je to ako neriadená strela.

**Starostka obce:** nezamestnaní v obci sú prideľovaní každý deň na nejaké práce. Nie každý z nich vie kosiť. Obecný úrad bude od 1.6. zamestnávať troch ľudí z týchto nezamestnaných na sezónne práce. Čo sa týka toho, či postávajú alebo nie – bola som párkrát upozorňovať tých, ktorí postávali. Nezamestnaní, ktorí vôbec neprišli na aktivačné práce, nemali podpísaný výkaz o odpracovaní 32 hodín – úrad práce v jednom prípade úplne pozastaviť vyplatenie dávky a v dvoch prípadoch bola dávka krátená. Práce, ktoré sa im prideľujú nie sú také náročné a nie sú každý deň, aby to nedokázali zvládnuť.

**p. Náhlik, poslanec:** ja si myslím p. starostka, že jednoznačne by som vyhlásil súťaž na cintoríny. Od vykopania jamy, pochovania vrátane celej údržby. Aby to bolo slušné. Bol som na Dome smútku – rozbitá vitrína, sklo tam nie je, trhajú šindel zo strechy – to nie je mysliteľné, aby ste to ustrážila. Skrátka ten cintorín musí mať gazdu. A preto by som to dal do správy, skutočne to prepočítajme, prehodnoťme to, vypíšme verejné obstarávanie. Veď druhé dediny to majú celé v správe, a musia to udržiavať, inak nedostanú zaplatené.

**Starostka obce:** toto by sme mohli zariadiť do nasledujúce programu

**p. Kucharík Miloš, občan**: toto som ja navrhoval už dávno, mohlo sa to už dávno urobiť

**p. Náhlik, poslanec:** tí traja budú mať dosť roboty vykášať verejné priestranstvá mimo cintorínov. A niektorí starší občania ani nezvládnu si upraviť pred domom a tam sme povinní urobiť to my, aby obec nejako vyzerala. A neviem, kto to tu hovoril o tých chodníkoch, nemôže sa stať, že idem po Krakovskej ulici rovno po chodníku a narazíme na tri schody. To nemôže byť takto, to je verejné priestranstvo, veď keď si tam niekto zlomí nohu my sa regresov nezbavíme.

**p. Kráľovič, poslanec**: všetko nie je verejné priestranstvo. Keby to tak bolo, chodníky sú už dávno urobené. Niektoré majú súkromníci a my sa preto nevieme pohnúť. My sme preto hovorili o tom, že by sa chodníky mali zamerať, obec prispeje na tie chodníky, napr. sa vyberie dlažba a ľudia si ich urobia svojpomocne pod správou obce. Pred ôsmimi rokmi, keď som tu ja sedel sme rozprávali o tom a teraz sa zase rozpráva len o tom. A chodníky sú katastrofálne. Každý povie – veď spravte, ale keď nám to ľudia nedajú do správy, tak my to spraviť nemôžeme. Pri tomto nikdy v živote v Šúrovciach chodníky nebudú.

**Starostka obce:** skôr ako to prednesieme ľuďom, mali by sme sa najskôr dohodnúť my, pretože toto nám nič nerieši, iba sa rozhádame

**Bod č. 12:**

**Záver**

**Starostka obce:** dovoľte mi poďakovať vám za účasť a aj za pokojný priebeh schôdze. Ďalšia schôdza je pred prázdninami 15. júna, potom až v septembri.

Zasadnutie poslancov ObZ bolo ukončené o 21,00 hod.

V Šúrovciach, dňa 18.5.2015

Zapísala: Ing. Martina Ďurišová ..............................................

Overovatelia: Mgr. Lukáš Jobek ..............................................

 Tomáš Kubala ..............................................

 Ing. Žaneta Gogolová

 starostka obce